In nomine sanctae et individuae Trinitatis. Notum sit tam presentibus quam futuris quod ego Bertrannus de Silliniaco dono atque concedo Deo et Beatae Mariae Pontiniacensi et monachis ejusdem loci censum de curtili suo quod [fol. 15 vº, 1re col.] habent apud Sanctam Porcariam, id est duos solidos trecensis monetae; necnon et prata quae apprataverunt in terra mea et quae a me acciperunt; censum quoque eorum quae a rusticis adquisierunt, quaecumque scilicet hodie tenere videntur. Laudat hoc uxor mea, Ilduisis, cognomento Damaruns, et filius meus Gauterius et filia mea Ilduisis, cognomento Lorria. Hujus rei testes sunt: Rodolphus capellanus, et Ildebertus, Symon presbiter de Ariaco, Awalo de Silliniaco, dominus meus; Gauterius nepos meus, Hugo de Fluriaco et multi alii. Actum publice apud Silliniacum, presente domno Hugone, Autissiodorensi episcopo, et Hugone, abbate Pontiniacensi, in domo Ildeberti capellani, anno ab Incarnatione Domini Mº Cº XXº VIº, II kalendas septembri, regnante Ludovico rege, Willelmo consule.